[Foto’s] Mej. Wêreld: Hier is die mooiste oomblikkeOrganiseerders het Saterdagaand ŉ fotogalery van dié kompetisie met aanhangers wêreldwyd op sosiale media gedeel (Foto: Facebook) Die Suid-Afrikaanse skoonheid Adé van Heerden (25) is nou wel nie Saterdag met die Mej. Wêreld-kroon huis toe nie, maar sy het die harte van Suid-Afrikaners én ondersteuners in die buiteland verower. Manushi Chhillar, Mej. Indië, het Saterdag met dié kroon weggestap. Die kroningsgeleentheid het in die Crown of Beauty-teater in Sanya in China plaasgevind. Mej. Engeland, Stephanie Hill, en Mej. Mexiko, Andrea Meza, is onderskeidelik as eerste en tweede prinses aangewys. Die vyf top-lande in die kompetisie was Engeland, Frankryk, Indië, Kenia en Mexiko. Van Heerden, ŉ dokter van die Wes-Kaap, was onder die tien mooistes en sy het in die uitdrunrondes die “Beauty with a Purpose”-toekenning gewen. Die Mej. Wêreld-kompetisie word jaarliks deur sowat een miljard mense op TV dopgehou. Organiseerders het Saterdagaand ŉ fotogalery van dié kompetisie met aanhangers wêreldwyd op sosiale media gedeel.